CELEX: 32011R1380
Language: sl
Date: 2011-12-21 00:00:00
Title: Izvedbena uredba Komisije (EU) št. 1380/2011 z dne 21. decembra 2011 o spremembi Uredbe (ES) št. 798/2008 glede posebnih pogojev za ratite za vzrejo in proizvodnjo  Besedilo velja za EGP

23.12.2011   
            
            
               SL
            
            
               Uradni list Evropske unije
            
            
               L 343/25
            
         IZVEDBENA UREDBA KOMISIJE (EU) št. 1380/2011
   z dne 21. decembra 2011
   o spremembi Uredbe (ES) št. 798/2008 glede posebnih pogojev za ratite za vzrejo in proizvodnjo
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2009/158/ES z dne 30. novembra 2009 o pogojih zdravstvenega stanja živali, ki veljajo znotraj Skupnosti za trgovanje s perutnino in valilnimi jajci (1) ter za njihov uvoz iz tretjih držav, in zlasti člena 25(1)(b) Direktive,
   ob upoštevanju naslednjega:
   
               (1)
            
            
               Priloga VIII k Uredbi Komisije (ES) št. 798/2008 z dne 8. avgusta 2008 o določitvi seznama tretjih držav, ozemelj, območij ali kompartmentov, iz katerih se dovolita uvoz perutnine in perutninskih proizvodov v Skupnost in njihov tranzit skozi Skupnost, ter zahtevah za izdajanje veterinarskih spričeval (2) določa posebne pogoje, ki veljajo za uvoz matične in proizvodne perutnine, razen ratitov, in za uvoz valilnih jajc in enodnevnih piščancev, razen ratitov.
            
         
               (2)
            
            
               Točka 2 dela II navedene priloge določa, da kadar enodnevni piščanci niso vzrejeni v državi članici, ki je uvozila valilna jajca, se prepeljejo neposredno v končni namembni kraj in ostanejo tam najmanj tri tedne od datuma izvalitve. Navedena zahteva se kaže v delu I ustreznega vzorca veterinarskega spričevala za enodnevne piščance, ki je določen v Prilogi IV k Direktivi 2009/158/ES.
            
         
               (3)
            
            
               Priloga IX k Uredbi (ES) št. 798/2008 določa posebne pogoje, ki veljajo za uvoz ratitov za vzrejo in proizvodnjo, valilnih jajc in enodnevnih piščancev ratitov. Navedeni posebni pogoji trenutno ne vključujejo podobne določbe o ratitih, kot je vključena za perutnino v točki 2 dela II Priloge VIII k navedeni uredbi.
            
         
               (4)
            
            
               Izkušnje pri uporabi navedene določbe glede perutnine kažejo, da jo je primerno razširiti tudi na enodnevne piščance ratitov.
            
         
               (5)
            
            
               Uredbo Sveta (ES) št. 798/2008 je zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V delu II Priloge IX k Uredbi (ES) št. 798/2008 se točka 3 nadomesti z naslednjim:
   
      
                  „3.
               
               
                  Ratiti, ki se izležejo iz uvoženih valilnih jajc, ostanejo najmanj tri tedne od dneva, ko so se izvalili, v valilnici ali najmanj tri tedne v obratih, v katere so bili poslani po tem, ko so se izvalili.
                  Kadar enodnevni piščanci ratitov niso vzrejeni v državi članici, ki je uvozila valilna jajca, se prepeljejo neposredno v končni namembni kraj (ki je naveden v točkah I.10 in I.11 veterinarskega spričevala, vzorec 2, v Prilogi IV k Direktivi Sveta 2009/158/ES (3)), v katerem ostanejo najmanj tri tedne od datuma izvalitve.
               
            
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. februarja 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. decembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 343, 22.12.2009, str. 74.
   
      (2)  UL L 226, 23.8.2008, str. 1.
   
      (3)  UL L 343, 22.12.2009, str. 74.“